NaiveNeuron/SloPal huggingface dataset:
Kaník, Ľudovít, poslanec NR SR (2013-11-27):
Ďakujem. Chcel som podporiť predrečníka v tom, že naozaj nemôžeme ísť tou cestou, ako úradníci radi idú, že keď je problém, tak vymyslíme ďalšie byrokratické povinnosti, ďalšie tlačivá, ďalšie hlásenia. To není cesta, to je naozaj úplne zbytočné. Skôr sa treba zamerať na to, aby prídavok plnil svoju úlohu, aby naozaj za to, že spoločnosť podporuje rodinu a deti, očakávala aj nejakú formu správania sa od tých rodín, ktoré to dostávajú. A tam máme veľké medzery, na to sa zamerajme, to zlepšime a nezaťažujme ľudí ďalšími byrokratickými nezmyslami.
Dostál, Ondrej, poslanec NR SR (2018-10-22):
Ďakujem obom kolegom z poslaneckého klubu SaS za reakcie a teda tajne dúfam, že aspoň v záverečnom slove pán predkladateľ, ak už nie v rozprave, povie niečo k tým námietkam. A otázka pani poslankyne Kiššovej, že na základe čoho si predkladatelia myslia, že toto sú tie dobré podniky, ktoré treba podporiť a toto sú tie zlé podniky, ktoré treba potrestať napríklad daňou z jedla, ako navrhujú, tak to je také pomerne rozšírené v, nazvem to, že v ľavicovom spektre, ale teda pozorujem, že Slovenská národná strana napriek tomu, že deklaratívne sa hlási skôr k pravici, tak má tiež tieto ľavicové maniere, že si jednoducho myslí, že oni ako politici vedia lepšie, komu treba peniaze zobrať a komu ich treba dať, ako ich prerozdeliť, ako ich správne použiť a že to vedia lepšie oni z pozície štátu, ktorý má možnosť prijímať zákony a ukladať povinnosti a zavádzať nové dane, alebo naopak, niekoho daňovo zvýhodňovať, že to oni ako politici vedia lepšie, ako to vedia samotní ľudia, ako to vedia samotné firmy, ako naložiť so svojimi vlastnými peniazmi tak, aby veci fungovali, tak, aby fungovala ekonomika, aby ekonomika prosperovala, aby aj štát mal peniaze z toho, že vyberie na daniach viac nie preto, že zvyšuje dane a zavádza nové poplatky a odvody, ale preto, že ekonomika sa rozvíja. To je taká pomerne bežná ľavicová predstava a z tohto hľadiska je Slovenská národná strana bežná ľavicová strana.
P. Paška, predseda NR SR: (2007-04-13):
S faktickými poznámkami pán Dzurinda, Bugár, Mikloško, Kahanec, Abrhan, Janiš, Bauer, Fronc. Končím možnosť prihlásiť sa s faktickou poznámkou. Je tam ešte viacej, technici? Nie. Ako prvý, nech sa páči, pán Dzurinda.
Grendel, Gábor, podpredseda NR SR (2022-12-02):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Borisovi Suskovi.
Figeľ, Ján, podpredseda NR SR (2015-11-20):
Ďakujem. Pán spravodajca, chcete sa vyjadriť? Nie. Ďakujem pekne. Prerušujem rokovanie o tomto bode programu. Budeme pokračovať nasledujúcim bodom, ktorým je druhé čítanie o návrhu poslancov Národnej rady Slovenskej republiky Ľubomíra Petráka a Igora Chomu na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov . Tento návrh je uvedený ako tlač 1689 a spoločná správa z rokovania výborov má označenie 1689a. Pán poslanec Petrák, nech sa páči, môžete uviesť, odôvodniť návrh zákona.
Hort, Milan, podpredseda NR SR (2011-05-18):
Ďakujem. Pani Tomanová bola jediná, ktorá vystúpila. Pani poslankyňa, poprosím skôr prihlásiť sa s reakciou na faktické. Vystúpi teraz pani Tomanová s reakciou na faktické poznámky, nech sa páči.
Kiššová, Jana, poslankyňa NR SR (2016-10-21):
Ďakujem veľmi pekne za slovo. Ja chcem oceniť tento krok a verím tomu, alebo teda chcem veriť tomu, že aj ten tlak, ktorý sme s kolegyňou Zemanovou vyvinuli, prispel k tomu, že sa prišlo s nejakým konkrétnym riešením. Toto považujem za dobrý návrh aspoň do doby, kedy sa celý zákon prepracuje. A neviem, či je to procedurálne možné, skúsim to skomunikovať s pánom spravodajcom, navrhnúť, aby sa najprv hlasovalo o tomto pozmeňujúcom návrhu pána poslanca a v prípade, že by tento pozmeňujúci návrh neprešiel, aby sa až potom hlasovalo o našich v poradí, v akom sme ich podali. Máme zaznamenané? Ďakujem veľmi pekne, ďakujem.
Hort, Milan, podpredseda NR SR (2011-03-29):
Skúste si, pán poslanec, pozrieť prepis vystúpenia predrečníka a uvidíte, na čo ste reagovali. Od vás som na to zvyknutý. Ďalší je pripravený pán poslanec Kolesík, nech sa páči.
Viskupič, Marián, poslanec NR SR (2022-12-20):
Ďakujem pekne za slovo, pán predseda. Len si dovoľujem informovať kolegov z finančného výboru, že máme zasadnutie výboru zajtra o 8,30 h v našej štandardnej miestnosti. Ďakujem pekne. (Prerušenie rokovania o 17.16 hodine.) (Pokračovanie rokovania o 18.00 hodine.)
M. Číž, podpredseda NR SR: (2009-12-09):
Pán poslanec Hort.
Zmajkovičová, Renáta, podpredsedníčka NR SR (2014-10-15):
Pani poslankyňa Mezenská.
Grendel, Gábor, podpredseda NR SR (2023-06-27):
Na vystúpenie pána poslanca jedna faktická poznámka. Pán poslanec Marek Šefčík.
Bugár, Béla, podpredseda NR SR (2018-01-31):
Pani poslankyňa, prečítajte, ak máte viac pozmeňujúcich návrhov, prečítajte odôvodnenie a potom naraz prečítate všetky pozmeňujúce návrhy. Ak ich máte viac.
Dostál, Ondrej, poslanec NR SR (2017-12-06):
Pán minister tu opakovane pripomína 20 mil. a pýta sa, že či vôbec existuje prípad, keď nejaký komunálny politik alebo predstaviteľ previedol na seba nejaký majetok. No netreba sa pýtať na otázky, na ktoré nepoznáte odpoveď. V rokoch 2006 až 2010 bola v praxi Starého Mesta bratislavského taká dobrá obyčaj, že sa predával, rozpredával majetok a neposudzovalo sa to iba na základe ceny, ale stanovilo sa, že 70 % kritérií bude cena a 30 % bude účel. A komisia pod vedením vykopnutých členov SDKÚ v spolupráci so SMER-om na čele s popredným predstaviteľom, bratislavským, SMER-u Martinom Borguľom si to vždycky tak uhrala a nevychádzali z toho najlepšie, tie finančné najlepšie ponuky, ale ten dohodnutý účel, ktorý oni vždycky mali. Napríklad budova na Beskydskej 10 v roku 2008 sa predávala firmám, mala až piatu najväčšiu ponuku, ale vďaka kritériu účel sa dostala na 3. miesto, prví dvaja záujemcovia odstúpili, a napriek tomu, že ešte boli stále dvaja s lepšou ponukou, s tou lepšou o 10 mil., tak to bolo predané tej piatej firme za aktívnej účasti predstaviteľa SMER-u pána Borguľu, o 10 mil. prišlo Staré Mesto. A to bol iba jeden z mnohých prípadov. Tá budova potom obratom bola predaná inej firme a nakoniec po rokoch skončila v rukách firmy PROSET, kde figuruje pani Gorguľová, bývajúca na rovnakej adrese ako pán Borguľa, a pán Kopecký, alebo teda ľudia s menom Kopecký, čo je meno Borguľovho švagra, a byt IKORES, a teda byt, ktorý pán... (Prerušenie vystúpenia časomerom.)
Košútová, Magda, poslankyňa NR SR (2014-01-28):
Ďakujem pekne za slovo. Ja chcem len v krátkosti zareagovať. Pán minister jasne vysvetlil, že ten zákon aj tak, ako je upravený v novom, nie je proti tomu, aby, alebo teda za nejaké bezbrehé zaberanie poľnohospodárskej pôdy. Ja si veľmi dobre pamätám, keď som prišla do parlamentu v 2006., ako sa zaberala poľnohospodárska pôda. Ale o tom by nám možno povedal viac pán poslanec Simon, kedy sa za záber najlepšej pôdy, ktorá bola na Slovenku, neplatila ani jedna koruna. V 2006. a 2007. roku sa upravil zákon, kedy sa dali poplatky za záber poľnohospodárskej pôdy. Aspoň čiastočne sa chránil, chránilo bezbrehé zaberanie a verím, že tá pôda je to najcennejšie, skutočne čo máme, a že si ju budeme aj v budúcnosti chrániť. Ja len toľko.
Bugár, Béla, doterajší podpredseda NR SR (2012-04-04):
Viera Kučerová.
Ondruš, Branislav, poslanec NR SR (2011-09-13):
Ďakujem pekne, pán predseda. Pani kolegyňa, vaše vystúpenie bolo nekorektné, neúprimné a lživé. Ja viem, že ste jedinou politickou stranou, ktorá má podpredsedu pre marketing a z tohto hľadiska je pre vás marketing kľúčovým pilierom vašej politiky, ale musím povedať, že teraz ste skutočne zabalili do krásneho obalu čosi hnilé. Pretože to, čo ste hovorili, jednoducho nie je pravda. A ja zareagujem len na tri veci. Po prvé, vy tu nevystupujete a od samého začiatku ste nikdy nevystupovali ani s pokorou, ani s úsilím čokoľvek sa naučiť od kohokoľvek iného vrátane koaličných poslancov. Ak chcete vidieť, ako vyzerá arogancia a nepokora, príďte sa niekedy pozrieť na naše zasadanie alebo všimnite si niekedy vystúpenia pani kolegyne Blahovej. Ak hovoríte o prejavoch elementárnej úcty voči pani premiérke, tak vás zase pozývam na zasadanie výboru pre európske záležitosti. Niekoľkokrát sa stalo, že iba vďaka slušnosti a korektnosti, iba vďaka elementárnej úcte, ktorú poslanci za stranu SMER majú voči funkcii premiéra, sa uskutočnilo zasadanie, na ktoré bola pozvaná pani premiérka, pretože keby sme tam nezostali sedieť, tak pani premiérka s dlhým nosom odchádza z výboru, pretože vládni poslanci nemajú ani toľko elementárnej úcty, aby všetci prišli na zasadanie, na ktoré je ohlásená predsedníčka vlády. A to sa stalo niekoľkokrát a opakovane a ja som na to aj na zasadaní nášho výboru upozornil. A, pani kolegyňa, ak vy máte pocit, že ste tento rok v inom parlamente, tak musím povedať, že ja mám pocit, že ste hovorili o úplnej inej opozícii a úplne inej koalícii, než tu fungujú počas toho uplynulého roka v tomto parlamente, najmä keď ste hovorili o tom, čo vás spája. Nehnevajte sa, ale vás nespája... (Prerušenie vystúpenia časomerom.)
Zimenová, Zuzana, poslankyňa NR SR (2019-10-18):
Ďakujem za reakciu pána poslanca Jarjabka. Veľmi ma mrzí to, čo povedal, a veľmi sa zároveň teším, že to ostáva na zázname. Pán poslanec Jarjabek práve povedal, že nesúhlasí s tým, že nám upadá v krajine čitateľská gramotnosť detí a mládeže, že potrebujeme riešenia na to, aby sme im pomohli lepšie sa vzdelávať a mať kvalitnejšie výsledky v oblasti kritického myslenia, v oblasti porozumenia textov. Nesúhlasí s touto mojou tézou, že máme problém. Takže nerozumiem tomu, prečo strana SMER – SD stále usiluje o to, aby viedla túto krajinu a aby vyhrala voľby a aby zostavovala vládu, keď nemá pochopenie pre elementárne problémy, ktoré ohrozujú našu krajinu do budúcna.
Krúpa, Juraj, poslanec NR SR (2023-11-16):
Ďakujem veľmi pekne, pán predsedajúci. Obraciam sa na vás so žiadosťou, ja vám konkrétne prečítam, o čo ide. Navrhujem, aby Národná rada prijala uznesenie, ktorým zaviaže predsedu Národnej rady, aby urobil všetky potrebné opatrenia na zrušenie zákazu č. 66/2023, ktorým bola médiám odopretá možnosť nakrúcať spravodajstvo v obvyklých priestoroch Národnej rady. Uvedený zákaz upiera novinárom dôstojné a nerušené podmienky pre ich výkon práce. Ja chcem k tomu ešte dodať. Pozrite sa, kam sa táto situácia a toto vládnutie uberá. Začínate zakazovať pôsobenie médií na úrade vlády a teraz ste využili šaškáreň jedného opozičného politika na to, aby ste obmedzili pôsobenie médií aj tu v parla... (Prerušenie vystúpenia časomerom.)
J. Kvorka, poslanec: (2007-06-27):
Čiže nejdem to tu všetko hovoriť a mohol by som spomenúť ešte aj iné krajiny, chcem tým len poukázať na to, že ten názor, ktorý sa tu snažíte presadzovať ohľadom postavenia odborov, si myslím, že nie je správny a touto novelizáciou Zákonníka práce si myslím, že práve sa dostane do tej pozície, ktorá tu už dávno mala byť zavedená a ktorá tu prestala fungovať na základe novelizácie Kaníkovho Zákonníka práce s vytváraním zamestnávateľských rád, kde sa tie kompetencie odborovým zväzom veľmi oklieštili. Ďakujem.
P. Paška, predseda NR SR: (2006-08-03):
Nech sa páči, pán Halecký.
T. Cabaj, podpredseda NR SR: (2009-10-29):
Ďalej v interpeláciách vystúpi pán poslanec Ivan Štefanec, pripraví sa pani poslankyňa Jarmila Tkáčová.
Figeľ, Ján, podpredseda NR SR (2015-03-13):
Na vystúpenie pána poslanca je jedna faktická. Milan Halúz, nech sa páči.
Pčolinský, Peter, podpredseda NR SR (2023-05-09):
Pán poslanec Vetrák.
Sulík, Richard, predseda NR SR (2010-11-03):
Ďakujem. Otváram všeobecnú rozpravu. Do rozpravy sa prihlásila pani poslankyňa Vaľová, nech sa páči.
Ježík, Jozef, poslanec NR SR (2015-09-24):
Ďakujem, pán predseda. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať uvedený návrh zákona v druhom čítaní.
Grendel, Gábor, podpredseda NR SR (2022-04-27):
Vyhlasujem rozpravu za skončenú. Želá si záverečné slovo pani ministerka? Nech sa páči.
Sulík, Richard, poslanec NR SR (2012-08-03):
Ja ešte pokračujem, ja teda len miniem môj drahocenný čas na to, že dúfam, že pán premiér bude mať aspoň toľko chochmesu a vráti sa sem, a aspoň si tie faktické poznámky na svoj vlastný prejav vypočuje. Čo sú toto za spôsoby? Vidím, že počet prítomných poslancov SMER-u sa asi strojnásobil za tých pár minút, odporúčam vám tu občas sedieť, lebo premiér môže kedykoľvek prísť! (Ruch v sále.) Vy mi nevykrikujte, prosím vás, ja vám tiež nevykrikujem, no vám nemám ani ako, lebo vás som ešte nikdy nepočul tu niečo povedať! Takže mám ešte minútu a chcem reagovať na tie dve veci. Tak informácia či Kanáre, alebo Leváre, no pán minister Richter nám oznámil, že pán premiér išiel na Kanáre hľadať poslanca Mikloša, zrejme tam vzniklo nedorozumenie, ale možno, že išiel do Levár, ale to nie je podstatné. Počuli sme, že neplatia dohody. No toto vôbec nie je pravda! Bola džentlmenská dohoda, že predseda parlamentu môže zaradiť bod do programu, a my voči tomuto nenamietame, ale nikdy nebola dohoda na tom, že sa tu budú hrubo pošliapavať takmer všetky ostatné pravidlá pri legislatívnom procese, a v mojom prejave teda vyjadrím sa k tomuto konkrétnejšie, ale veľmi ma teda prekvapilo, že už k takýmto úbohým argumentom sa musí premiér tejto krajiny uchýliť vo svojom, na toto, že vôbec vyžiadal možnosť vystúpiť pred Národnou radou, aby tu rozprával o nejakých Levároch. No pekne.
Bugár, Béla, podpredseda NR SR (2016-04-27):
Ďakujem. Otváram rozpravu. Konštatujem, že som dostal písomné prihlášky pánov poslancov – za klub OĽANO, áno, pán poslanec Lipšic a potom ešte sa prihlásili ústne pán poslanec Simon, Dostál a Beblavý. Teda písomne. Takže, pán poslanec Lipšic, nech sa páči za klub OĽANO – NOVA.
B. Bugár, podpredseda NR SR: (2004-06-30):
L. Ladányi, poslanec: Takže ani o bode č. 5 nebudeme hlasovať, lebo sme odsúhlasili v spoločnej správe. Takže pristúpime k hlasovaniu k bodu č. 6.
Marček, Peter, poslanec NR SR (2019-05-14):
Chcel by som povedať pani poslankyni Cséfalvayovej alebo opýtať sa jej, či už niekedy bola v niektorých z týchto krajín, ako je Južné Osetsko, Donecká republika alebo Luganská republika, o ktorých tu rozprávate. Už ste videla tie zabité, mrzačené deti alebo sirôtky, ktorým pri obstreľovaní Donbasu zahynuli rodičia? Už ste bola v rozbúranom, zbombardovanom meste Doneck? Ja som tam bol, teraz zhodou okolností cez víkend na 5. výročí a môžem vám zodpovedne povedať, že tie zábery, ktoré som tam porobil a ktoré vám s radosťou odovzdám, tak vás podľa mňa musia, musia vám otvoriť oči, aby ste už takéto veci nehovorili niekedy. Tí ľudia si urobili referendum, v ktorom sa takisto 80 % občanov tejto krajiny Donecka a Luganska rozhodli žiť samostatne, v samostatnej republike a chceli by sa pridať k Ruskej federácii. Kto je viac ako ľud? Politici? Diktát niekoho, ako z Európskej únie? Ja nie som proti Európskej únii, ale musí akceptovať vôľu národa. Ďakujem pekne.
Laurenčík, Milan, podpredseda NR SR (2021-09-29):
Ďalšia faktická poznámka bude od pána poslanca Miroslava Urbana, nech sa páči.
Dostál, Ondrej, poslanec NR SR (2010-12-03):
Pán poslanec Vážny, hovorili ste o tom, že v mýte musela vyhrať najdrahšia ponuka, lebo tie ostatné mali formálne nedostatky a zákon neumožňoval prijať ponuky, ktoré mali formálne nedostatky. Tak chcel by som vám dať do pozornosti návrh novely zákona o verejnom obstarávaní, ktorý predložila do parlamentu skupina koaličných poslancov a ktorý budeme v prvom čítaní prerokovávať na tejto schôdzi, a teda dúfam, že ho podporíte, lebo rieši aj tento problém. Rieši aj to, aby výhodnejšie ponuky neboli odpaľované, zamietané z čisto formálnych dôvodov. Ošetruje to tak, že ak sú tam nejaké formálne nedostatky, tak uchádzači dostanú čas na to, aby tie formálne nedostatky napravili, a keď takéto niečo schválime, tak žiadne ďalšie kauzy typu mýto už by nemali byť. Ďakujem.
Paška, Pavol, predseda NR SR (2013-10-17):
Chvíľu, o chvíľu, pán spravodajca, len dobehne to hlasovanie. Toto hlasovanie je zmätočné. Pán spravodajca neboli žiadne návrhy v druhom čítaní ani pozmeňujúce návrhy. Sme v treťom čítaní , otváram rozpravu. Nemám prihlášku, vyhlasujem ju za skončenú a budeme hlasovať o návrhu zákona ako o celku.
Šeliga, Juraj, podpredseda NR SR (2020-05-12):
Ďakujem pekne, pán poslanec. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka? Nechce. Pán spravodajca takisto nechce. Prerušujem rokovanie o tomto bode programu. Nasledujúcim bodom je prvé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. Tento vládny návrh zákona má tlač č. 97, návrh na jeho pridelenie na prerokovanie výborom je v rozhodnutí 
č. 92. Poprosím podpredsedu vlády Slovenskej republiky pána Štefana Holého, aby vládny návrh zákona uviedol. Nech sa páči, pán podpredseda, máte slovo. (Rokovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 97.)
Šeliga, Juraj, podpredseda NR SR (2021-04-01):
Pán poslanec Viskupič, nech sa páči, ďalší v rozprave.
Bugár, Béla, podpredseda NR SR (2016-06-17):
Nech sa páči. Prezentujme sa a hlasujme o tomto návrhu pána spravodajcu. (Hlasovanie.) Prítomných 137 poslancov, za návrh 25, proti 24, zdržalo sa 88 poslancov. Konštatujem, že návrh nebol schválený. Vážené panie poslankyne, páni poslanci, chcem vás ešte informovať, dnes rokujeme do 13. 00 hodiny. Budúci týždeň v utorok o pol deviatej pán predseda Národnej rady zvoláva poslanecké grémium. Takže v utorok o pol deviatej a samozrejme pokračujeme potom v rokovaní o 9.00. Teraz budeme pokračovať v prerušenej rozprave o návrhu poslancov Petry Krištúfkovej, Zuzany Šebovej a Borisa Kollára na vydanie zákona č. 571/2009 Z. z. o rodičovskom príspevku. Máme sedem faktických poznámok. Prosím teraz aj pani poslankyňu Krištúfkovú, aby teda zaujala miesto pre navrhovateľov, teda určených, a tak isto aj pani spravodajkyňu Nehézovú. S faktickými poznámkami... Páni poslanci, prosím vás o väčší kľud. Pán poslanec Poliačik, nech sa páči. (Pokračovanie v rokovaní o návrhu poslancov Národnej rady Slovenskej republiky Petry Krištúfkovej, Zuzany Šebovej a Borisa Kollára na vydanie zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 140.)
P. Hrušovský, predseda NR SR: (2003-02-25):
Nech sa páči, pani poslankyňa Dubovská. D. Dubovská, poslankyňa: Ďakujem, pán predseda, za slovo. Ja nebudem veľmi dlho zdržiavať ctené auditórium. Mám však jednu otázku, veľmi aktuálnu, čo sa týka aj mňa, takže aj k tejto téme. Chcela by som sa pána ministra opýtať vzhľadom na to, že tento zákon ideme poeurópšťovať, či aj vzhľadom na dodržiavanie základných ľudských práv je v ňom upravená aj ochrana osobných údajov, nakoľko v tom zákone, ktorý bol doteraz  platný, zrejme nebola. Stalo sa mi v poslednom období, že jeden z bulvárnych časopisov uverejnil osobné údaje, moje osobné údaje, teda  konkrétne zo zbrojného preukazu výpis zbraní, ktorých som vlastníčkou, či je to vôbec možné v našej demokracii a či v budúcom zákone bude upravené, že táto ochrana bude zabezpečená. A tiež by som sa rada dozvedela, kto sa bude zaujímať, či to bude ako doteraz okresné riaditeľstvo Policajného zboru, ktoré bude registrovať tieto zbrane, alebo to bude napríklad Colný úrad, ktorý bude potom neskôr prešetrovať, kde sa zbrane nadobudli. Ďakujem veľmi pekne.
P. Paška, predseda NR SR: (2009-06-19):
(Hlasovanie.) 143 prítomných, 4 za, 66 proti, 73 sa zdržalo. Tento bod sme neschválili.
Kuffa, Štefan, poslanec NR SR (2022-05-20):
No áno, aby sme tomu predišli, aby tí primátori miest a starostovia obcí neboli tí, ktorí sa tu teraz postavia, že vďaka tomu, že sme my podporili pomoc rodinám, a teraz čo im všetko ako chýba, ako v tej samospráve. No nechýba im. Myslím si, že za tie posledné roky a za posledných tridsať rokov tam bol tak dramatický nárast zamestnanosti, že v tých samosprávach je prezamestnanosť, ale, samozrejme, áno, niektorí starostovia a možno aj primátori miest sa urazia, sú to voliči ich, to sú tí samotní zamestnanci, ale aj ich, ich rodinní príslušníci. Ale predísť jako týmto opatreniam, lebo ak táto hrozba tuná niekoľkokrát ako zaznela, že mestá a obce sa postavia tak, že zvýšia občanom ako dane. No zakázať im to. My vieme prijať zákon taký, že jednoducho nebudú môcť zvýšiť dane a takto si akosi vyberať. Nech hľadajú rezervy opatreniami vlastnými vo vlastných mestách a obciach tak, aby ku zvyšovaniu daní nedošlo, aby hospodárili tak, ako majú. A, Tomáš, ak si spomínal toho kolegu Mazureka, áno, ako to chce vysvetliť rodinám na Orave, ja dodám na Spiši a na východe Slovenska, že bohatým firmám áno, im doprajeme, a rodinám na Slovensku, slovenským rodinám nechceme pomôcť? Ako im to vysvetlíme? My jednoznačne sme za to, aby oligopoly a monopoly boli zdanené, aj bohaté firmy rovnako, tak ako minister financií to tu spomínal, že aby aj tá cena alkoholu stúpla hore, úplne v pohode môže ísť aj to euro 0,9 nech ide hore, a nech sú tie financie také, ktoré podporia naše rodiny.
Číž, Miroslav, poslanec NR SR (2011-09-09):
Ďakujem pekne. Nepochybne chcem oceniť záver, pán kolega, vášho vystúpenia, ktorým ste navrhli stiahnuť tento materiál. A z toho vystúpenia logicky vyplýva, že minimálne časť argumentov, ktoré tu odznievajú, a ktoré povedzme, že opozičné spektrum hodnotí veľmi kategoricky, ako negatívne akceptujete. Ale napriek tomu ten pohľad v rámci toho spôsobu myslenia, ktorý sa už na Slovensku zafixoval, pre druhé čítanie bude, ak by náhodou bolo, tak by bol v každom prípade cenný, len niektoré otázky, ktoré ste si položili ako rečnícke, napríklad je, že z čoho máme platiť teda tie zvýšené výdavky na sociálnu sféru v štáte v čase recesie a podobne. No dokonca aj teraz ten príklad s tou Zagorovou. Takí ľudia, ako je Warren Buffett alebo majiteľka Le Royal vo Francúzsku, kričia: Zdaňte nás! Neviem, či viete, pán kolega, ale tá najbohatšia pani zarába mesačne viac ako zarába pätnásť tisíc sedemsto tých takzvaných pracujúcich vo Francúzsku. A logika, etika takéhoto stavu, že je normálna a samozrejmá, o nejakej progresivite zdanenia, že netreba hovoriť a podobne, ktorú trošičku cítim vo vašom prejave, ukazuje, že bude neudržateľná aj u nás, v našich podmienkach. Pán Zajac hovoril pred časom o konkurencieschopnosti, odhliadnuc od toho, že treba vždy sa pozrieť, kto teda ten rebríček robí, ale dosť je signifikantné, ako vyzerajú, ktoré štáty sú v prvej desiatke konkurencieschopnosti, Fínsko, Dánsko, Švédsko, ako vyzerá daňová kultúra v týchto krajinách. Ako vyzerá sanovanie potrieb. Ako vyzerá daňové prostredie v prvých tridsiatich krajinách, ktoré sú napísané v tom rebríčku konkurencieschopnosti, ktorá z krajín, ktorá má také daňové portfólio ako u nás, neexistuje daň z majetku prakticky, neexistuje daň z dividend, neexistuje daň z dedičstva, ktorá je fixná. (Prerušenie vystúpenia časomerom.)
Laššáková, Jana, podpredsedníčka NR SR (2013-06-04):
Tento, tento návrh. Ale môžete povedať aj paragraf. Takže tlač 513, 514, 515, 516 a 517. Áno, dobre, vyraďujem to z hlasovania. Takže, panie poslankyne, páni poslanci, pokračujem v prerušenom rokovaní hlasovaním, poprosím vás o pokoj, hlasovaním. Poprosím teraz pána poslanca Hrušovského, aby uviedol hlasovanie v prvom čítaní o návrhu poslancov Národnej rady Slovenskej republiky Arpáda Érseka, Lászlóa Solymosa a Bélu Bugára na vydanie zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín, tlač 505. Nech sa páči, pán poslanec, uveďte hlasovanie. (Hlasovanie o návrhu poslancov Národnej rady Slovenskej republiky Arpáda Érseka, Lászlóa Solymosa a Bélu Bugára na vydanie zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení neskorších predpisov a ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov, tlač 505.)
Grendel, Gábor, podpredseda NR SR (2020-07-09):
Pán poslanec Kuriak.
Lackovič, Marek, poslanec NR SR (2024-01-31):
Ďakujem veľmi pekne, pán predsedajúci. Medzitým sme sa dozvedeli a nadviažem na vystúpenie pani poslankyne Kolíkovej, že aj Transparency International Slovensko sa vyjadrila, že na základe prieskumu aktuálneho s nižšími trestami za korupciu nesúhlasia ani koaliční voliči, snahy vládnej koalície o ďalšie urýchlenie procesu znižovania trestných sadzieb aj drobné ústupky cez poslanecký návrh, podotýkam, obžalovaného Tibora Gašpara majú aj politicko-pragmatický rozmer, ako sa ďalej píše, citujem: "Nielen kvôli tisícom ľudí, ktorých sa už pravidelne darí na námestia zvolávať opozícii, ale aj pre nesúhlas vlastných voličov, ako ukázal čerstvý reprezentatívny prieskum agentúry Focus pre Transparency International, 69 % voličov koaličných strán nesúhlasí s tým, aby boli páchatelia korupcie trestaní menej prísne, ako je tomu dnes. Pri voličoch HLAS-u a SNS prekročil podiel nesúhlasných odpovedí dokonca 70 %. Čiže potvrdzuje sa to, čo hovoríme už niekoľko týždňov. Naozaj tieto nové trestné kódexy, tieto nové nižšie tresty naozaj nikto nechce, dokazujú to aj najnovšie aktuálne prieskumy. Veľmi pekne ďakujem, pani poslankyňa.
Janiš, Stanislav, poslanec NR SR (2011-09-14):
Budeme hlasovať o pozmeňujúcom návrhu pána poslanca Pelegriniho.
I. Varga, poslanec: (2010-02-05):
Uvedený návrh bol doručený poslancom v zmysle stanovenej lehoty, čím boli splnené podmienky určené § 72 zákona o rokovacom poriadku a doručenie návrhu poslancom najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh a v zmysle rokovacieho poriadku a v zmysle legislatívnych pravidiel ho zaradil na rokovanie 48. schôdze. Ako spravodajca v prvom čítaní si osvojujem stanovisko, že predmetný návrh spĺňa formálno-právnu stránku a všetky náležitosti návrhu zákona uvedené v rokovacom poriadku Národnej rady Slovenskej republiky. Rovnako spĺňa legislatívne pravidlá, ktoré sú určené pre prípravu návrhov zákonov. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu.
Grendel, Gábor, podpredseda NR SR (2023-02-10):
Pán poslanec Ondrej Dostál.
Petrák, Ľubomír, poslanec, NR SR (2018-06-19):
Dajte, prosím, hlasovať o bodoch 5 a 9 pozmeňujúceho návrhu pána poslanca Beblavého.
Kotleba, Marian, poslanec NR SR (2020-07-08):
Pani poslankyňa Lexmann... (Povedané súbežne s predsedajúcim.)
P. Paška, predseda NR SR: (2010-02-04):
(Hlasovanie.) 128 prítomných, 36 za, 27 proti, 63 sa zdržalo, 2 nehlasovali. Nebudeme pokračovať v rokovaní o tomto návrhu zákona. Pán predseda ústavnoprávneho výboru Mojmír Mamojka uvedie hlasovanie v prvom čítaní o vládnom návrhu ústavného zákona, ktorým sa dopĺňa Ústava Slovenskej republiky č. 460/1992 Zb., je to tlač 1414. (Hlasovanie o vládnom návrh ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov.)
Hrušovský, Pavol, predseda NR SR (2012-02-29):
Páni poslanci, ešte pred hlasovaním poprosím o krátku poradu so spoločným spravodajcom. (Krátka pauza.) Prerušujem hlasovanie na 10 minút a poprosím... (Ruch v sále.) Páni poslanci! Vyhlasujem 10-minútovú prestávku, poprosím... (Neutíchajúci ruch v sále.) Poprosím, pán poslanec, pán predseda Paška. Páni poslanci, nechcem spraviť procedurálnu chybu. Poprosím vás, aby ste chápali aj dôvod, prečo sa potrebujem poradiť, vidieť spoločnú správu výboru, spôsob, ktorý navrhol pri hlasovaní, sme pred hlasovaním. Potrebujem naozaj sa uistiť o tom, ako výbor zaujal stanovisko v spoločnej správe. Viacej nemám čo k tomu dodať. Pán predseda Paška.
P. Paška, predseda NR SR: (2009-06-24):
(Hlasovanie). 142 prítomných, 27 za, 81 proti, 33 sa zdržalo, 1 nehlasoval. Tieto návrhy sme neschválili.
Procházka, Radoslav, poslanec NR SR (2011-02-02):
Začína zasadnutie ústavnoprávneho výboru o 2 minúty. Ďakujem pekne.
B. Bugár, podpredseda NR SR: (2004-03-09):
Ľ. Navrátilová, poslankyňa: Ďakujem vám, že ste mi to umožnili. Máme v lavici návrh jedného poslaneckého doplnenia vládneho návrhu zákona č. 95 o poisťovníctve, ktorý sa opäť týka novely dvoch sociálnych zákonov, takže vás chcem poprosiť, aby nám bolo umožnené vo výbore pre sociálne veci a bývanie a zároveň vo výbore podľa pre asi nejakom finančnom, aby tieto zákony boli podrobne prerokované, lebo ide o pomerne veľký zásah do obidvoch týchto zákonov, takže mám procedurálny návrh, keď pán Vladimír Horák prednesie tento návrh, aby boli tieto návrhy posunuté do výboru pre sociálne veci a bývanie. Ďakujem.
Jarjabek, Dušan, poslanec NR SR (2012-08-06):
Pán poslanec, môžem konštatovať, úlohu ste splnili, 27 minút, 25 sekúnd. To je celkom slušný čas. To tu hocikto nedosiahne, málokto teda, pán Hlina bol horší skoro o 5 minút, takže môžete si to pripísať na vrub, no a preteky skutočne v rámci dĺžky vášho príspevku ste v týchto pretekoch celkom slušne obstáli. Dámy a páni, vám sa podarilo prvý raz v histórii zo skráteného legislatívneho konania spraviť predĺžené legislatívne konanie. To je prvýkrát v histórii tohto parlamentu, že absolvujeme všetci tu, síce celkom zbytočné a stojí to nemalé peniaze, stojí to množstvo energie a elektriny, ako ste o tom hovorili v tom minulom volebnom období, však, pán poslanec, že teda, aké sú zbytočné niektoré príhovory niektorých poslancov, koľko to stojí elektriny, tuto, ako trpia žiarovky, áno, aj vy aj pán poslanec Matovič. O tom ste tu rozprávali pri tomto pulte. Takže skutočne, srdečne vám gratulujem, lebo ste verný svojím zásadám, len to má jednu takú malú chybičku, že toto, určite nám teda ešte veľmi veľa múdrostí povie teda nasledujúci pán exminister, plno noviniek hlavne, ktoré sme ešte nepočuli, ktoré minimálne päťkrát, šesťkrát ešte budú zopakované, ale super, nech sa páči, pán minister, máte priestor, nebude to tak skoro, až na to, páni, že toto predĺžené legislatívne konanie nie je v rokovacom poriadku, takže srdečne gratulujem.
P. Hrušovský, predseda NR SR: (2005-03-16):
(Hlasovanie.) 136 prítomných, 46 za, 57 proti, 31 sa zdržalo, 2 nehlasovali. Bod 38 zo spoločnej správy sme neschválili. Ďalšie hlasovanie. M. Maxon, poslanec: Budeme teraz hlasovať o pozmeňujúcich návrhoch, ktoré predložili poslanci v rozprave. Ako prvý vystúpil pán poslanec Peter Miššík.
Jurík, Beáta, poslankyňa NR SR (2024-06-12):
Ďakujem pekne za slovo. Ďakujem aj vám, pán poslanec Pročko, za vaše slová, slová podpory a dúfam, že teda rovnako ako vy, tak aj váš klub, ale aj všetky opozičné a koaličné kluby zahlasujú za tento návrh, pretože ako som už hovorila, tak skutočne jeho cieľom je pomôcť ženám, ale aj mužom v tom online priestore a nejakým spôsobom postaviť právny rámec tak, aby sa či už teda online, ale aj offline priestor stal o čosi bezpečnejším. Aby som odpovedala na tú vašu otázku, že čo na to, teda ako postupovať v podstate v prípade, keď sama tá obeť alebo preživšia toho násilia potom akoby zmení tú rétoriku, že jej poradia alebo teda rodičia jej poradia, že... alebo ju útočník s tým vydiera alebo, alebo podobne. Áno. Tak ono je to, je to ťažké, ale tak práve aj preto, ak budeme mať dostatočnú právnu úpravu, ktorá vyšle jasný signál spoločnosti, že toto je a toto nie je akceptovateľné, a budú teda aj tí potenciálni útočníci, útočníčky v niektorých prípadoch vedieť, že jednoducho toto sa nesmie, pretože toto je postihnuteľné, tak výsledky z iných štátov jednoducho ukazujú, že dostatočná právna úprava vždy pôsobí preventívne, čiže asi všetkým prípadom, samozrejme, nemôžme predísť, taká právna úprava v žiadnej oblasti asi neexistuje, avšak môžeme tomu aspoň dopomôcť. Tak verím, že my tu v Národnej rade sa posnažíme čo najviac, najefektívnejšie bojovať proti rôznym typom násilia, napr. aj tak, že podporíme rôzne druhy návrhov, ktoré v tejto oblasti prídu. Ďakujem.
Laurenčík, Milan, podpredseda NR SR (2020-11-12):
Pán poslanec Marek Kotleba.
Přidal, Alojz, poslanec NR SR (2012-11-06):
Áno, áno, rozumieme si. Áno. (Smiech v sále.)
Petrák, Ľubomír, poslanec NR SR (2014-10-28):
Ďakujem pekne. Mám iba dve minúty, takže sa obmedzím na reakciu predovšetkým pani poslankyne Horváthovej, prečo by sa malo hlasovať spolu o tých všetkých bodoch. No je to preto, lebo keby nebolo o tom politické hlasovanie na výbore, kde s mnohými časťami pozmeňujúceho návrhu mnohí súhlasili a bolo by prešlo záverečné ustanovenie, tak to mohlo byť v spoločnej správe. Analogicky, to chcem povedať, predpokladám podľa správania sa mojich kolegov na výbore, že aj v pléne bude politické hlasovanie, to znamená, záverečné hlasovanie o návrhu zákona, nech akékoľvek znenie bude mať, bude politické, to znamená, bude hlasovanie proti návrhu, a preto nevidím žiaden dôvod, aby sa rozdeľovalo hlasovanie. K pánovi poslancovi Lipšicovi. Tento návrh nie je nepriamou novelou, je normálnou súčasťou legislatívneho procesu, ja som upozornil, že je nad rámec zákona a žiadam o vyjadrenie predkladateľky. A chcem povedať, že nejde o obídenie medzirezortného pripomienkového konania preto, aby sa verejnosť k tomu nemohla vyjadriť, lebo myslím si, že ide o veci, ktoré nie sú sporné. Ale ide o úsporu času predovšetkým tak, že sa navrhuje účinnosť tohto zákona dňom vyhlásenia, aby nedostatkové učebnice, aj vzhľadom na to, že ministerstvo školstva urobilo úpravy organizačné v rámci svojho rezortu, má nejaké voľné finančné prostriedky, chýbajúce učebnice mohli byť zakúpené ešte v priebehu tohto školského roku čo najskôr, aby deti dostali tieto učebnice, konečne sa mali z čoho učiť. A pokiaľ ide o pána poslanca Érseka, ide o spoluúčasť tých, ktorí sa podieľajú na týchto investíciách, musia byť vykonané projektové práce, ktoré v takomto prípade by nemohli byť uhradené, sú prípravné práce, pričom všetci hovoríme o tom, ako sa hanbíme za naše štadióny, ale nechceme pre ne nič urobiť.
Raši, Richard, poslanec NR SR (2012-05-10):
Ďakujem pekne. Tak najprv by som odpovedal pánovi poslancovi Froncovi. Takže vyrovnané hospodárenie v košickej nemocnici za posledné štyri mesiace vládnutia bývalého riaditeľa je mínus 16 mil. eur. Mínus 16 mil. eur. Sú to oficiálne čísla. Po druhé, ďakujem pekne pani poslankyni Horváthovej, lebo myslím si, že prehovorila ako zdravotník z terénu. A možno stačí si zapamätať jednu vetu, nikdy nebola taká tenzia zdravotníctva, ako je teraz. A to nehovoril ani poslanec SMER-u, bol to človek, ktorý prišiel z terénu, a naozaj tak to je. A dovoľte mi, aby som zareagoval na pána exministra. Naozaj nedá mi nič iné, ako parafrázovať vyjadrenie bývalého maďarského premiéra, lebo to, čo ste robili osemnásť mesiacov, to zhrnul pán bývalý premiér Gyurcsányi, keď povedal, že: Klamali sme ráno, klamali sme na obed, klamali sme večer. Naozaj, vy ste osemnásť mesiacov klamali zdravotníkov a zavádzali legislatívne normy, ktoré vôbec neboli ničím podložené, a naozaj toto pôsobenie je sprevádzané iba kauzami a biznismi, ktoré boli v zdravotníctve robené, či to bol poradca za 15 mil. eur na štyri roky, čiže poradca za 10 tisíc eur na deň, čo sa zrušilo až po nátlaku a až po rozhodnutí Úradu verejného zdravotníctva, či to bol problém s firmou Pfizer, kde náhodou robil váš brat, a ktorá získala za 24 hodín nenáležitú výhodu. Alebo naozaj plat Faktora, kde, opakovane tu zdôrazňujem ešte raz, plat s odmenami bol dvakrát väčší, ako mala bývalá generálna riaditeľka a terajšia ministerka Zuzana Zvolenská. Dvakrát väčší, v priemere takmer 12 tisíc eur. Alebo pôsobenie šéfky kategorizačnej komisie, pani Cesnakovej, kde čírou náhodou jej príbuzný, vtedy teda nastupujúci, toho času manžel, získal zákazku. Ďakujem pekne. (Potlesk.)
Grendel, Gábor, podpredseda NR SR (2021-06-29):
(Zaznievanie gongu.) Vážené panie poslankyne, vážení páni poslanci, otváram rokovanie 34. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 39 poslancov. Prosím, aby sme sa pred začatím rokovania prezentovali. (Reakcia z pléna.) Až po hlasovaní. Nech sa páči, prezentujme sa. (Prezentácia.) Prítomných 66 poslancov. Národná rada nie je uznášaniaschopná. Vyhlasujem pätnásťminútovú prestávku. (Reakcie z pléna.) Procedurálny, nech sa páči (ruch v sále), kľud, kľud, kľud. Neviem, či môže byť procedurálny návrh, keď sme neotvorili schôdzu. Takže nemôže, no, nedá sa. (Reakcia z pléna.) Nedá sa. Mrzí ma to. Pätnásťminútová prestávka. (Prestávka.)
Hrnčiar, Andrej, podpredseda NR SR (2017-02-01):
Reakcia na faktické poznámky, pán poslanec Burian.
M. Číž, podpredseda NR SR: (2008-07-01):
Slovo má pán poslanec Hrušovský s procedurálnym návrhom.
Pčolinský, Peter, podpredseda NR SR (2023-03-23):
Bohužiaľ, vypršal vám, pán poslanec, čas. Teraz vystúpi v rozprave pani poslankyňa Kozelová. Pán Vodráška, prosím vás.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 128, 1 sa zdržal, nehlasovali 2. Uvedený návrh sme schválili.
P. Hrušovský, predseda NR SR: (2003-11-11):
K. Ondriaš, poslanec: Je to presne o tom, je to o privatizácii.
Grendel, Gábor, podpredseda NR SR (2021-01-12):
Osem faktických poznámok na vystúpenie pána poslanca, deväť. Je to konečné číslo? Deväť. Končím možnosť. Osem. Takže končím možnosť prihlásiť sa s faktickými. Ako prvý pán poslanec Pročko.
Šmilňák, Martin, poslanec NR SR (2024-01-09):
Pán predseda, pán kolega Bužo, vo svojom vystúpení si spomenul, že v rámci tohto zákona sa chystá zrušenie Úradu špeciálnej prokuratúry. Uviedol si dokonca aj príklad, ktorý špeciálna prokuratúra riešila, a čo sa stane, keď, keď ten úrad bude zrušený a výšky trestov sa zmenia a výšky sadzieb a takisto aj tie finančné limity. My sme teraz v procese, keď sa máme rozhodnúť na konci tejto rozpravy, že či má ísť teda ten zákon v zrýchlenom konaní, alebo nemá ísť, a ja chcem pripomenúť, že keďže ten samotný Trestný zákon a jeho rekodifikácia, lebo toľko veľa zmien, ktoré obsahuje, je sám, sám osebe veľmi rozsiahly a zrušenie špeciálnej prokuratúry je prílepkom, ktorý ledva s týmto súvisí, tak už to je dôvod na to, aby sme nieže nepustili toto do zrýchleného legislatívneho konania, ale aby to zastavil v prípade potreby aj, aj Ústavný súd. A druhej veci, ktorej si sa, pán kolega, dotkol, bolo, že čo to bude znamenať pre chudobnejších ľudí. Problémom je, že keďže tento zákon sa zdá byť šitý na mieru pre kamarátov svojich kamarátov, ktorí majú vplyv a dosah na túto vládnu garnitúru a keďže samotné znenie zákona pripravovali ľudia, ktorí sú špeciálnou prokuratúrou stíhaní alebo obvinení, ten zákon je našitý tak, že aby sa pomohlo im, ale on veľmi ublíži tým chudobným. Chudobní sa nebudú vedieť brániť, keď ich niekto príde okradnúť a spôsobí im škodu do 35-tisíc, a nebudú sa vedieť domôcť pravdy. Títo, títo vedľa, oni sa ochránia, oni, oni si vedia postaviť veľké múry a kamerové systémy a upra... (Prerušenie vystúpenia časomerom.)
P. Paška, predseda NR SR: (2007-01-30):
Aj pre tento návrh je určenou spravodajkyňou pani poslankyňa Kramplová. Poprosím vás o informáciu o priebehu rokovania vo výboroch.
P. Paška, predseda NR SR: (2009-12-10):
A to už je naozaj koniec 44. schôdze Národnej rady Slovenskej republiky. Vážené pani poslankyne, páni poslanci, ešte pán predseda Jožko Berényi požiadal o slovo.
P. Paška, predseda NR SR: (2008-11-04):
(Hlasovanie.) 135 prítomných, 58 za, 18 proti, 59 sa zdržalo. Návrhy sme neprijali.
A. Belousovová, podpredsedníčka NR SR: (2008-05-20):
vládnom návrhu zákona o výchove a vzdelávaní (školský zákon) a o zmene a doplnení niektorých zákonov . Vládny návrh zákona ste dostali pred prvým čítaním ako tlač 560 a spoločnú správu výborov máte ako tlač 560a. Prosím podpredsedu vlády a zároveň ministra školstva Slovenskej republiky pána Jána Mikolaja, aby vládny návrh zákona odôvodnil. Nech sa páči, pán minister, máte slovo.
Blanár, Juraj, podpredseda NR SR (2021-09-24):
Teraz udeľujem slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Tomášovi Lehotskému, aby k tomuto návrhu zákona predniesol správu. Nech sa páči.
Paška, Pavol, predseda NR SR (2013-05-15):
(Hlasovanie.) 144 prítomných, 78 bolo za, 36 proti, 28 sa zdržalo, 2 nehlasovali. Návrh sme schválili.
Pellegrini, Peter, predseda NR SR (2015-07-02):
Ďakujem veľmi pekne aj vám, pán poslanec. Na vaše vystúpenie jeden pán poslanec s faktickou poznámkou. Pán poslanec Mikloško, nech sa páči.
Glváč, Martin, podpredseda NR SR (2016-10-25):
S faktickými poznámkami jedna pani poslankyňa. Ukončujem možnosť sa prihlásiť. Páni poslankyňa Jurinová, nech sa páči.
Blanár, Juraj, podpredseda NR SR (2021-03-18):
Pán poslanec bol jediný, ktorý vystúpil v rozprave. Vyhlasujem všeobecnú rozpravu za uzavretú a teraz sa chcem spýtať pani navrhovateľky, či chce vystúpiť so záverečným slovom. Nech sa páči.
Danko, Andrej, predseda NR SR (2019-09-13):
Pán poslanec Budaj.
Šeliga, Juraj, podpredseda NR SR (2020-06-03):
Páni aj ostatní kolegovia, tí, čo chcete počúvať rozpravu... (Povedané súbežne s rečníkom.)
P. Paška, predseda NR SR: (2006-10-18):
(Hlasovanie.) Prítomných 143, za 74, proti 59, zdržalo sa 10. (Potlesk.) Konštatujem, že Národná rada sa uzniesla, že tento návrh zákona prerokuje  v druhom čítaní. Budeme pokračovať druhým hlasovaním o pridelení návrhu výborom, určenie gestorského výboru, ako aj určenie lehoty na prerokovanie.
Grendel, Gábor, podpredseda NR SR (2022-10-25):
Pán poslanec Miroslav Urban.
Vaľová, Jana, poslankyňa NR SR (2019-10-16):
Ďakujem veľmi pekne, vážený pán predsedajúci. Dovoľte mi predložiť správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Erika Tomáša a Roberta Fica na vydanie zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa mení zákon č. 311/2001 Z. z. Zákonníka práce v znení neskorších predpisov, tlač 1624. Národná rada Slovenskej republiky uznesením č. 2068 z 20. septembra 2019 pridelila predmetný návrh zákona na prerokovanie týmto výborom: Ústavnoprávny výbor Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Určila zároveň výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 1624, prerokovali a odporučili Národnej rade Slovenskej republiky schváliť Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Výbor Národnej rady Slovenskej republiky pre hospodárske záležitosti predmetný návrh prerokoval, avšak o návrhu nehlasoval, pretože nebol uznášaniaschopný. Z uznesení výborov Národnej rady Slovenskej republiky pod bodom III. tejto spoločnej správy vyplýva jeden pozmeňujúci a doplňujúci návrh. Gestorský výbor odporúča návrh zákona schváliť v znení schváleného pozmeňujúceho návrhu. Gestorský výbor odporúča hlasovať o návrhu v IV. časti tejto spoločnej správy so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 206 z 15. októbra 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, poprosím vás, otvorte rozpravu.
Mamojka, Mojmír, poslanec NR SR (2011-09-13):
Ďakujem za slovo. Pán kolega, ja čakám tu už päť hodín nie sám na to, že bude nejaká diskusia konečne aj na úrovni odborná a profesionálna. To je ten trapas. Budeme ako malé decká furt. A to vy, a to vy, a to vy! A keď nestačí, zavolám otecka, dám ťa zbiť. Je smiešne, čo ste tu rozprávali. Ale dobre, máte na to právo. Viete, keď ste čítali návrh na zvolanie tejto schôdze, som to chápal ako vtip. Ale vládnutie žiadnemu subjektu a štátu už vôbec nie je vtip. To je setsakramentsky vážna vec! A prečítajte si posledný prieskum NVK, ak vám unikol. 67,5 % občanov tohto štátu je nespokojných s vaším vládnutím. A to už nie je vtip. To je do plaču. A čo sa týka vydierania, kto vás vydiera, prosím vás? Však vy sa vydierate sami. Veď ste trápni. Ja nemám rád túto rétoriku. Ale však už sa konečne na niečom dohodnite. Svätopluk mal byť síce premiestnený z Hradu, našťastie tam zostal. Spomeňte si na tie tri prútiky, ja vám radiť nechcem. Vás netreba vydierať. Mne je vás až ľúto. Vy sa vydierate sami. Čo sa týka tých chýb-nechýb. Prosím vás pekne, každá vláda má tých 100 dní. To je fér. Ja opakujem ešte raz, nie žiadny novic na vedúcich funkciách. Ale tá trápna fráza, že to tí pred nami, to títo, tí. Prosím vás pekne, frajer sa nevyhovára na to, čo bolo predtým. Ale keď na to má, tak maká a robí dobre, bez ohľadu na to, čo bolo predtým. Sto dní prešlo. Ste tu 14 mesiacov. A tu sa napríklad vôbec nedebatovalo o takých rezortoch, to, čo mne je blízke, ako rezort spravodlivosti a rezort školstva. Veď tu vám stojí 8-tisíc učiteľov pred bránami, či koľko. Spravodlivosť je v totálnom marazme. A napriek tomu, že ja som sám povedal, že verím, že pani ministerka to nemyslí zle, ale akurát je nervozita a bordel, prepáčte za ten výraz. Tak hovorme faktograficky a neprekárajme sa ako malé deti, to nikde nevedie. Zamyslite sa nad sebou. (Potlesk.)
P. Paška, predseda NR SR: (2007-03-22):
Ako ďalší je prihlásený pán poslanec Jánoš.
Šebej, František, poslanec NR SR (2011-04-05):
Ďakujem. Som poslanec miestneho zastupiteľstva, ale nemyslím si, že je to konflikt záujmov.
Šeliga, Juraj, podpredseda NR SR (2020-05-12):
Ďakujem. Prosím, prezentujme sa a hlasujme. (Hlasovanie.) Prítomných 121 poslancov, za 94, proti 2, zdržali sa 25, nehlasovali 0. Konštatujem, že sme tento návrh schválili. Ďalej budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 84. Dávam slovo spravodajcovi z navrhnutého gestorského výboru pre financie a rozpočet pánovi poslancovi Milanovi Kuriakovi, aby uviedol hlasovanie. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 84.)
Figeľ, Ján, podpredseda NR SR (2014-11-09):
Nech sa páči, so záverečnou reakciou Daniel Lipšic.
Grendel, Gábor, podpredseda NR SR (2021-12-10):
Ešte máte možnosť, samozrejme, pani poslankyňa, či už do rozpravy, alebo v záverečnom slove.
Danko, Andrej, predseda NR SR (2019-02-05):
Pokračujem prvým čítaním o návrhu poslanca Vašečku na vydanie zákona, ktorým sa mení a dopĺňa zákon Slovenskej národnej rady 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 1258. Návrh na jeho pridelenie, prerokovanie výborom je v rozhodnutí č. 1319. Dávam slovo Vašečkovi, aby uviedol zákon. (Rokovanie o návrhu poslanca Národnej rady Slovenskej republiky Richarda Vašečku na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 1258.)